KVIETIMAS DALYVAUTI RINKOS DALYVIŲ KONSULTACIJOJE DĖL PLANUOJAMO VYKDYTI TARPTAUTINIO PIRKIMO
„MICROSOFT LICENCIJŲ ARBA LIGIAVERČIŲ NUOMA“

Tiekėjams


Valstybės įmonė Registrų centras (toliau – Perkančioji organizacija, Registrų centras),  siekdama tinkamai pasirengti viešajam pirkimui „Microsoft licencijų arba lygiaverčių nuoma“ (toliau – Pirkimas),  vadovaudamasi Lietuvos Respublikos Viešųjų pirkimo įstatymo 27 str., kviečia nepriklausomus ekspertus ir rinkos dalyvius, turinčius patirtį ir kompetencijas srityje, su kuria susijęs numatomas atlikti Pirkimas, suteikti išankstines konsultacijas. 
Pirkimą planuojama atlikti per Perkančiosios organizacijos dinaminę pirkimų sistemą „Programinė įranga“.
Konsultacijos tikslas: informuoti rinkos dalyvius apie numatomą vykdyti Pirkimą ir gauti jų nuomonę bei pasiūlymus dėl:
1. Pirkimo techninės specifikacijos projekto;
2. Kokybinių pasiūlymų vertinimo kriterijų;
3. Preliminarios Pirkimo objekto kainos.
Konsultacijos būdas: Konsultaciją planuojama vykdyti mišriu būdu, prašant raštu Centrinės viešųjų pirkimų informacinės sistemos (toliau – CVP IS) priemonėmis pateikti siūlymus/atsakymus į kvietime nurodytus klausimus, numatant, kad Perkančioji organizacija, įvertinusi gautus siūlymus/atsakymus, esant papildomų klausimų gali organizuoti susitikimą su siūlymus pateikusiais rinkos dalyviais. Jei bus priimtas sprendimas organizuoti susitikimą gautų siūlymų ir rekomendacijų aptarimui su rinkos dalyviais, Perkančioji organizacija apie susitikimo organizavimo formą, vietą bei laiką informuos atskiru pranešimu CVP IS priemonėmis. 
Pastabų ir pasiūlymų teikimo tvarka: 
•	Perkančioji organizacija prašo teikti konkrečius siūlymus ir rekomendacijas, pateikiant savo siūlymų pagrindimą bei nurodant, kokia pateikta informacija yra konfidenciali (jeigu tokia yra).
•	Siūlymai ir rekomendacijos turi būti pateikti ne vėliau kaip iki 2025-10-27, 12.00 val.
•	Apibendrinti konsultacijos rezultatai (Perkančiosios organizacijos atsakymai / sprendimai dėl rinkos dalyvių klausimų / siūlymų (nenurodant klausimą / siūlymą pateikusio subjekto) bus paviešinti CVP IS ne vėliau kaip iki pirkimo pradžios.
PRIDEDAMA:
1.	Rinkos dalyvių konsultacijos klausimynas;
2.	Techninė specifikacija (projektas).

